recursal/SuperWikiNEXT-32B huggingface dataset:
**แดนฝันปลายขอบฟ้า** (ญี่ปุ่น: 世界の終りとハードボイルド・ワンダーランド; อังกฤษ: Hard-Boiled Wonderland and the End of the World) เป็นนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1985 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ พ.ศ. 2547 โดยสำนักพิมพ์แม่ไก่ขยัน

แดนฝันปลายขอบฟ้าเป็นนิยายที่ใช้วิธีการเขียนแบบสลับบท โดยแบ่งเป็นเนื้อเรื่องของ *แดนฝัน (Hard-Boiled Wonderland)* และ *ปลายขอบฟ้า (The End of the World)*

เนื้อเรื่องย่อ
--------------

### แดนฝัน

### ปลายขอบฟ้า

เรื่องราวของ "ผม" (ตัวเอก) ที่ค่อย ๆ สืบหาความลับของ "มหานคร" ที่เขาเข้ามาอยู่อาศัย มหานครนี้มีกำแพงสูงล้อมรอบทำให้ถูกตัดขาดจากโลกภายนอก ผู้คนที่อาศัยอยู่ในมหานครนี้ล้วนแต่ไม่มี "หัวใจ" และดำเนินชีวิตอย่างสงบสุขไปเรื่อย ๆ ในแต่ละวัน นอกจากนี้ยังมีสัตว์เขาเดียวอาศัยอยู่อีกด้วย

เมื่อ "ผม" เข้ามาในมหานครในสภาพที่ลืมความทรงจำของโลกภายนอกทั้งหมด เขาถูก "นายทวาร" ตัดแบ่ง "เงา" ออก ให้อาศัยอยู่ในหอพักเดียวกับ "ผู้การ" และมอบหน้าที่ให้เป็นนักอ่านฝันที่ห้องสมุดโดยมี "สาวห้องสมุด" เป็นผู้ช่วย เขาใช้เวลาว่างในการทำแผนที่มหานครตามคำไหว้วานของ "เงา" เมื่อได้รับเครื่องดนตรีจากผู้ดูแลโรงไฟฟ้าเค้าก็สามารถรื้อฟื้นความทรงจำเกี่ยวกับเสียงเพลงกลับมา และรู้ว่ามหานครนี้คือสิ่งที่ตัวเขาสร้างขึ้นมาเอง เขานำแผนที่ไปให้เงาตามสัญญาแต่ปฏิเสธที่จะหนีกลับไปยังโลกภายนอก และตัดสินใจที่จะไปอยู่ในป่ากับสาวห้องสมุด

ความสัมพันธ์ของทั้งสองเรื่องคือ เมื่อตัวเอกในแดนฝันทำการชัฟเฟิล (เมื่อเปลี่ยนระบบความคิดเป็นระบบความคิดที่สาม) เรื่องของปลายขอบฟ้าก็เริ่มต้นขึ้น

ตัวละคร
-------

ในแดนฝันปลายขอบฟ้านั้นไม่มีการเรียกชื่อตัวละครแต่อย่างใด แต่ใช้วิธีเรียกตามลักษณะหรือบุคลิกของตัวละครนั้นๆ เป็นวิธีการเขียนโดยปกติของฮารูกิ มูราคามิ

### แดนฝัน

* ตัวเอก - เป็น "แคลคิวเท็ค" ที่อาศัยอยู่ในโตเกียว มีมุมมองต่อโลกที่แตกต่างจากคนทั่วไป
* พ่อเฒ่า - นักวิทยาศาสตร์ผู้ค้นคว้าการปิดกั้นเสียง อาศัยอยู่ในห้องวิจัยใต้ดิน
* หลานสาวเจ้าเนื้อ - หลานสาวและผู้ช่วยของพ่อเฒ่า ค่อนข้างเจ้าเนื้อแต่มีสเน่ห์ นิยมแต่งกายสีชมพู
* สาวห้องสมุด - พนักงานประจำโต๊ะค้นคว้าของห้องสมุด ช่วยเหลือตัวเอกในการค้นหาข้อมูลเกี่ยวกับยูนิคอร์น และกลายเป็นคู่รักในระยะสั้นกันในที่สุด
* อิงกลิง (INKling) - ชนเผ่าสัตว์ประหลาดที่อาศัยอยู่ในท่อใต้ดิน มีลักษณะแบบเดียวกับ กัปปะ

### ปลายขอบฟ้า

* ตัวเอก - ผู้มาใหม่อาศัยอยู่ในมหานคร ประกอบอาชีพเป็นนักอ่านฝัน
* นายทวาร - ผู้เฝ้าประตูของมหานคร "ปลายขอบฟ้า" เป็นผู้แนะนำการใช้ชีวิตในมหานครให้ตัวเอก และเป็นคนตัดแบ่งเงาของตัวเอก
* สาวห้องสมุด - ผู้ช่วยของตัวเอกในการอ่านฝัน
* ผู้การ - นายทหารเกษียณราชการ อาศัยอยู่ในบ้านเดียวกับตัวเอก มีทักษะในการเล่นหมากรุก
* เงาของตัวเอก - เงาโดนตัดแบ่งจากตัวเอกเมื่อเข้ามาในมหานคร และต้องการกลับไปรวมกับเจ้าของร่าง

วรรณกรรมที่ปรากฏในเรื่อง
------------------------

* พี่น้องคารามาซอฟ - ฟีโอดอร์ ดอสโตเยฟสกี
* คนนอก - อัลแบร์ กามู
* The Razor's Edge - William Somerset Maugham
* ลอร์ดจิม - โจเซฟ คอนราด
**วัดธาตุหลวงราชมหาวิหาร** (ลาว: ວັດທາດຫຼວງຣາຊະມະຫາວິຫານ) เป็นวัดในหลวงพระบาง ประเทศลาว สร้างขึ้นเมื่อ พ.ศ. 2361 ในสมัยของเจ้ามันธาตุราช เคยเป็นที่ประกอบพิธีกรรมทางศาสนาของพระมหากษัตริย์และพระบรมวงศานุวงศ์ ทั้งยังเป็นสถานที่ที่ใช้ในการจัดขบวนพยุหยาตราทุกปีในวันเพ็ญเดือน 12

อาคารเสนาสนะที่สำคัญ ได้แก่ สิมแบบไทลื้อ เป็นอาคารทรงโรงขนาดใหญ่ มีความกว้าง 3 ห้อง ยาว 9 ห้อง ตั้งอยู่บนฐานบัว ผนังยกสูง ทำให้ชายคา ไม่แผ่กว้าง แขนนาง (คันทวย) แกะสลักสวยงาม หลังคามี 2 ชั้น ทำนองเดียวกับที่วัดปากคาน และมีคอสอง งานตกแต่งต่าง ๆ เป็นงานบูรณะเพิ่มเติมในสมัยหลัง เช่น ภาพรามเกียรติ์ประดับบานประตูหน้าต่าง บูรณะในสมัยพระเจ้าศรีสว่างวงศ์ เมื่อ พ.ศ. 2478

พระธาตุหลวงเป็นเจดีย์ทรงระฆังสี่เหลี่ยมศิลปะล้านช้าง มีการเพิ่มฐานเขียงให้สูงขึ้น องค์ระฆังมีการเพิ่มมุมมีลักษณะคล้ายเจดีย์ทรงเครื่อง ซึ่งน่าจะได้รับอิทธิพลศิลปะรัตนโกสินทร์ในช่วงกลางพุทธศตวรรษที่ 24 และมีเจดีย์ที่พระแม่เจ้าปทุมมา อัครมเหสีของเจ้ามันธาตุราชสร้างขึ้น มีลักษณะเป็นเจดีย์ทรงเครื่องแบบรัตนโกสินทร์ คล้ายเจดีย์ทรงเครื่องในวัดพระเชตุพนวิมลมังคลาราม กรุงเทพ ด้านหน้าของสิมเป็นที่ตั้งของธาตุบรรจุอัฐิของเจ้ามหาชีวิตศรีสว่างวงศ์ สร้างขึ้นเมื่อ พ.ศ. 2508

อ้างอิง
-------

1. ↑  "ไทยทัศนา : (48) สิมทรงไทลื้อ หลวงพระบาง (ตอนที่สอง-วัดธาตุหลวง)". วอยซ์.
2. ↑  "วัดธาตุหลวง (ทาดหลวง)". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร. คลังข้อมูลเก่าเก็บจากแหล่งเดิมเมื่อ 2021-08-29. สืบค้นเมื่อ 2021-08-29.

วิกิมีเดียคอมมอนส์มีสื่อที่เกี่ยวข้องกับ **วัดธาตุหลวงราชมหาวิหาร**
**วัดป่าฮวก** หรือ **วัดป่ารวก** เป็นวัดในหลวงพระบาง แขวงหลวงพระบาง ประเทศลาว บริเวณเชิงเขาพูสี อยู่ตรงข้ามหอพิพิธภัณฑ์แห่งชาติหลวงพระบาง

ชื่อของวัดมาจากชื่อป่าไม้รวกที่ขึ้นอยู่บริเวณนั้นจำนวนมาก ประวัติการสร้างวัดมีเล่าไว้สองแบบ แบบแรกระบุว่าสร้างเมื่อ พ.ศ. 2394 ในรัชสมัยพระเจ้าจันทรเทพประภาคุณ แต่เอกสารอีกฉบับหนึ่งกล่าวว่า สร้างขึ้นโดยพระยาสีมหานาม เมื่อ พ.ศ. 2404 ต่อมาวัดได้รับการบูรณะเมื่อ พ.ศ. 2461 โดยพระเจ้าศรีสว่างวงศ์ จนกระทั่ง พ.ศ. 2475 กระทรวงธรรมการหอสนามหลวงได้นิมนต์พระสงฆ์ไปอยู่วัดอื่น และได้รื้อกุฏิและหอฉันออก เนื่องจากตั้งอยู่หน้าพระราชวัง ปัจจุบันมีสภาพเป็นวัดร้าง

สิมของวัดได้รับอิทธิพลศิลปะรัตนโกสินทร์ สิมตั้งอยู่ บนฐานบัว ผนังยกสูง ซุ้มประตูประดับลวดลายอย่างเทศ เป็นลายดอกไม้ใบไม้ที่มีทั้งอิทธิพลจีน เช่น ดอกโบตั๋น ผสมกับใบไม้ฝรั่ง แบบพระราชนิยมในสมัยรัชกาลที่ 3 แห่งกรุงรัตนโกสินทร์ สิมไม่มีเสาพาไล มุขด้านหน้าทำเป็นเสาแปดเหลี่ยม หน้าบันมีสองชั้น ด้านบนประดับลายช่อดอกไม้เต็มพื้นที่ ชั้นล่างเป็นรูปพระอินทร์ทรงช้างเอราวัณ หลังคาประดับด้วยช่อฟ้า ใบระกา และหางหงส์ ภายในมีภาพจิตรกรรมฝาผนัง ระบุว่าเขียนขึ้นเมื่อ พ.ศ. 2403 เขียนเกี่ยวกับเรื่อง *ชมพูบดีสูตร* อยู่บนผนังสกัดด้านหน้าพระประธาน และมีภาพวาดวิถีชีวิตของชาวหลวงพระบาง

อ้างอิง
-------

1. ↑  "ศรัทธาไกล...ฝั่งลาว วัดป่ารวก หลวงพระบาง". ไทยรัฐ.
2. ↑  "ภาพแต้มฝาผนังที่ทรงค่าวัดป่าฮวก" (PDF). คลังข้อมูลเก่าเก็บจากแหล่งเดิม (PDF)เมื่อ 2021-09-10. สืบค้นเมื่อ 2021-09-10.
3. ↑  "พบโบสถ์ร้างที่ลาวเชื่อร.๕ของไทยทรงสร้าง". คมชัดลึก.
4. ↑  "วัดป่ารวก (ป่าฮวก)". ฐานข้อมูลศิลปกรรมในเอเชียอาคเนย์.

วิกิมีเดียคอมมอนส์มีสื่อที่เกี่ยวข้องกับ **วัดป่าฮวก**
**วัดองค์ตื้อมหาวิหาร** (ลาว: ວັດອົງຕື້ມະຫາວິຫານ) เป็นวัดที่ตั้งอยู่ในเวียงจันทน์ ประเทศลาว ริมถนนไชยเชษฐาธิราช ซึ่งอยู่ทางทิศเหนือหอพระแก้วประมาณ 1 กิโลเมตร ห่างจากแม่น้ำโขงประมาณ 200 เมตร

วัดองค์ตื้อ เดิมชื่อว่า **วัดสีภูมิ** หรือ **วัดไชยภูมิ** ต่อมาหลังจากที่พระเจ้าไชยเชษฐาธิราชทรงย้ายเมืองหลวงจากหลวงพระบางมาที่นครเวียงจันทน์ ราว พ.ศ. 2109 โดยโปรดให้สร้างวัดเพื่อประดิษฐานพระเจ้าองค์ตื้อ ซึ่งเป็นพระพุทธรูปขนาดใหญ่ หล่อด้วยสำริด โดยโปรดให้หล่อพร้อมกับประพุทธรูปอื่นอีกรวม 4 องค์ คือ พระองค์ตื้อ พระสุก พระใส พระเสริม จึงเรียกว่า "วัดองค์ตื้อ" ต่อมาจนถึงทุกวันนี้ ลักษณะพระเจ้าองค์ตื้อ คือ พระพักตร์ค่อนข้างใหญ่ พระเนตรใหญ่หรี่ลงต่ำ พระนาสิกใหญ่ พระโอษฐ์กว้าง พระหัตถ์ค่อนข้างใหญ่ ถือเป็นรูปแบบเฉพาะของพระพุทธรูปศิลปะล้านช้าง พระวรกายสูง ใกล้เคียงกับพระพุทธรูปล้านช้างรุ่นหลัง พระองค์ตื้อหล่อพระองค์นี้ด้วยน้ำหนักทองที่หนักมาก (1 ตื้อ = 1000 กิโลกรัม) ด้วยเหตุนี้ พระพุทธรูปองค์นี้จึงมีนามว่าพระองค์ตื้อ

ส่วนสิมสร้างขึ้นใหม่ในรัชกาลพระเจ้าศรีสว่างวงศ์ หลังจากเวียงจันทน์ถูกเผาทำลาย เป็นอาคารในสกุลช่างเวียงจันทน์ที่หลังคาด้านข้างไม่ได้เตี้ยติดพื้นมาก และมีการแบ่งกรอบหน้าบันออกเป็นปีกนก หน้าบันแสดงเป็นพระอินทร์ทรงช้างเอราวัณท่ามกลางลายพรรณพฤกษา ด้านล่างหน้าบันมีการแบ่งช่องในแผงแรคอสองอันเป็นลักษณะโดดเด่นของหน้าบันในสกุลช่างเวียงจันทน์ และด้านล่างสุดมีโก่งคิ้ว ด้านหน้ามีโถงทางเข้าก่อนที่จะเข้าไปภายในห้องประธาน ปรากฏหัวเม็ดทรงมัณฑ์ในทรงยืดสูงอันเป็นลักษณะที่โดดเด่นในศิลปะลาว ซุ้มประตูหน้าต่างเป็นทรงปราสาทยอด น่าจะเป็นอิทธิพลศิลปะรัตนโกสินทร์ เสาพาไลเป็นเสากลมขนาดใหญ่ หลังคามี 2 ชั้น การลดหลั่นชั้นหลังคาเท่ากันทั้งด้านหน้าและด้านหลัง หน้าบันเป็นลายก้านขด และช่อดอกกาละกับ ป้านลมอ่อนโค้งเล็กน้อย และแผ่กว้างเหมือนสกุลช่างหลวงพระบาง และมีใบระกา หางหงส์ สันนิษฐานว่าเป็นอิทธิพลศิลปะรัตนโกสินทร์ นอกจากนี้ยังมีจารึกที่ด้านหลังบานประตูทางเช้าระบุว่ามีการบูรณะเมื่อ พ.ศ. 2511

อ้างอิง
-------

1. ↑  "ປະຫວັດ ວັດອົງຕື້ ມະຫາວິຫານ". ลาวโพสต์.
2. ↑  "พระเจ้าองค์ตื้อ". ศูนย์มานุษยวิทยาสิรินธร (องค์การมหาชน). คลังข้อมูลเก่าเก็บจากแหล่งเดิมเมื่อ 2021-06-28. สืบค้นเมื่อ 2021-06-28.
3. ↑  "วิหารวัดองค์ตื้อ". ศูนย์มานุษยวิทยาสิรินธร (องค์การมหาชน). คลังข้อมูลเก่าเก็บจากแหล่งเดิมเมื่อ 2021-06-28. สืบค้นเมื่อ 2021-06-28.
4. ↑  "วัดพระเจ้าองค์ตื้อมะหาวิหาน (วัดไซยะพูม)". ฐานข้อมูลศิลปกรรมในเอเชียอาคเนย์.
**ฮิโรมุ อารากาวะ** (ญี่ปุ่น: 荒川弘; โรมาจิ: *Arakawa Hiromu*) (เกิด 8 พฤษภาคม พ.ศ. 2516 ที่จังหวัดฮกไกโด ประเทศญี่ปุ่น ) เป็นนามปากกา มีชื่อจริงว่า ฮิโรมิ อารากาวะ (ผู้หญิง) เป็นนักวาดการ์ตูนมีชื่อเสียงจากการ์ตูนเรื่อง แขนกล คนแปรธาตุเธอมักจะแทนตัวเองว่าเป็นวัวแว่น

ประวัติ
-------

เกิดเมื่อวันที่ 8 พฤษถาคม 2516 ในโทกาจิ จังหวัดฮกไกโด ประเทศญี่ปุ่น เกิดและเติบโตในฟาร์มโคนมที่มีพี่น้อง2คนพี่สาวและน้องชาย เธอได้คิดจะเป็นนักเขียนการ์ตูนตั้งแต่ยังเด็ก ในช่วงที่เธออยู่ในโรงเรียนเธอชอบวาดรูปลงบนตำราเรียน ในขณะที่ทำงานในฟาร์มของครอบครัวของเธอ ในช่วงเวลานี้เธอยังสร้างโดจินชิกับเพื่อน และวาดการ์ตูนสี่ช่องให้นิตยสาร

เธอย้ายไปอยู่ที่โตเกียวในฤดูร้อนของปี 1999 และเธอเริ่มอาชีพในวงการมังงะโดยเป็นผู้ช่วยให้อาจารย์ฮิโรยูกิ เอโต้ผู้เขียนกูรุ กูรุ คาถาพาต๊องอาชีพนักเขียนการ์ตูนของเธอเริ่มต้นด้วยการตีพิมพ์การ์ตูนเรื่อง STRAY DOG ในนิตยสารรายเดือนโชเน็นกันกันของสำนักพิมพ์สแควร์เอนิกซ์ในปี 1999 การ์ตูนเรื่อง STRAY DOG ได้รางวัล the ninth 21st Century "Shōnen Gangan" Award ในเดือนกรกฎาคมปี 2001 การ์ตูนเรื่องแขนกล คนแปรธาตุตีพิมพ์ครั้งแรกในนิตยสารรายเดือนโชเน็นกันกันเป็นจำนวน 108 บท
บทล่าสุดตีพิมพ์ในเดือนกรกฎาคมปี 2010 และได้รวมเล่ม 27 เล่ม

ผลงาน
-----

* 1999 STRAY DOG
* 2000 Totsugeki tonari no enikkusu (突撃となりのエニックス)
* 2000 Shanhai Youmakikai (上海妖魔鬼怪)
* 2001~ แขนกล คนแปรธาตุ (Fullmetal Alchemist-鋼の錬金術師)
* 2005 Raiden18
* 2006 Juushin Enbu (獣神演武)
* 2006 Souten no Koumori (蒼天の蝙蝠)
* 2011 ซิลเวอร์สปูน(銀の匙 Gin no Saji?)
* 2013 The Heroic Legend of Arslan (アルスラーン戦記 Arusurān Senki?)

| * ด
* ค
* ก
ผลงานของฮิโรมุ อารากาวะ |
| --- |
| 
* *แขนกล คนแปรธาตุ* (พ.ศ. 2544–2553)
* *มังกรฟ้าผ่าปฐพี* (พ.ศ. 2549–2553)
* *รากหญ้าบรรดาศักดิ์* (พ.ศ. 2549–ปัจจุบัน)
* *ซิลเวอร์สปูน* (พ.ศ. 2554–2562)
* *ผู้กล้าแห่งอัสลัน* (พ.ศ. 2556–ปัจจุบัน)
* *ยมลแห่งยมโลก* (พ.ศ. 2564–ปัจจุบัน)

 |
**วัดเจดีย์งาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอฝาง จังหวัดเชียงใหม่

วัดเจดีย์งามสันนิษฐานว่าสร้างขึ้นเมื่อ พ.ศ. 2021 เดิมมีชื่อวัดว่า **วัดหัวกาด** ต่อมามีสภาพเป็นวัดร้างนานนับร้อยปี แล้วจึงได้รับการบูรณะขึ้นใหม่เมื่อ พ.ศ. 2475 โดยท่านพระครูโสภณเจติยาราม อดีตเจ้าคณะอำเภอฝาง และเปลี่ยนชื่อวัดเป็น **วัดหนองไผ่** ภายหลังเปลี่ยนชื่อมาเป็น "วัดเจดีย์งาม" ตามองค์พระธาตุเจดีย์งาม วัดได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2542 เขตวิสุงคามสีมากว้าง 20 เมตร ยาว 30 เมตร

อาคารและเสนาสนะทึ่สำคัญ คือ พระธาตุเจดีย์งาม อุโบสถไม้สักทองลักษณะศิลปะล้านนาผสมศิลปะแบบภาคกลาง ไม้สักแกะสลักลงรักปิดทอง ผนังด้านนอกอุโบสถเขียนลายรดน้ำ ประกอบเป็นภาพพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร ด้านในอุโบสถมีภาพแกะสลักทศชาติชาดกและมหาชาติลงรักปิดทอง ไตรภูมิพระร่วง วิถีชีวิตขนบธรรมเนียมประเพณีวัฒนธรรมชาวไทยเขินเมืองเชียงตุง ภาพประวัติของพ่อขุนเม็งรายมหาราชผู้ปกครองเมืองฝาง อุโบสถประดิษฐานพระพุทธรูปพระฝาง พระพุทธรูปเก่าแก่ศิลปะเชียงแสน

อ้างอิง
-------

1. ↑  "วัดเจดีย์งาม". เทศบาลตำบลเวียงฝาง.
2. ↑  "วัดเจดีย์งาม". มรดกภูมิปัญญาทางวัฒนธรรมจังหวัดเชียงใหม่. คลังข้อมูลเก่าเก็บจากแหล่งเดิมเมื่อ 2021-10-20. สืบค้นเมื่อ 2021-10-20.

วิกิมีเดียคอมมอนส์มีสื่อที่เกี่ยวข้องกับ **วัดเจดีย์งาม**
**ซิลเวอร์สปูน**(ญี่ปุ่น: 銀の匙; โรมาจิ: *Gin no Saji*; ทับศัพท์: ในชื่ออังกฤษ Silver Spoon)เป็นการ์ตูนญี่ปุ่นเขียนโดยฮิโรมุ อาราคาวะเป็นเรื่องราวของเด็กหนุ่มที่ชื่อฮะจิเคน ยูโงะ เด็กม.ปลายแสนธรรมดาได้เข้าไปอยู่ในโรงเรียนเกษตรกรเอโสะโนะ ที่เป็นโรงเรียนของเหล่านักเรียนที่ตั้งใจจะเป็นเกษตรกร เริ่มลงตีพิมพ์ในนิตยสาร โชเน็งซันเดย์ ตั้งแต่ปี 2555-ปัจจุบัน นอกนี้ซิลเวอร์สปูนได้นำไปทำเป็นแอนิเมชันโดยสตูดิโอA-1 Picturesและได้ออกอากาศทางโนะอิตะมินะของฟูจิทีวีเวลา 00:45 วันพฤหัสบดี เริ่มออกอากาศ 11 กรกฎาคม 2013-ปัจจุบัน

เนื้อเรื่องย่อ
--------------

ฮะจิเคน ยูโงะเด็กนักเรียนม.ปลายที่ มาจากโรงเรียนเตรียมชินซัทสึโบะโระจู แต่กลับมาเข้าโรงเรียนการเกษตรเอโสะโนะด้วยเหตุผลว่ามีหอพักอยู่และไม่ได้กลับบ้าน ไม่มีความรู้ทางด้านการเกษตรมาก่อนจึงเป็นจุดเริ่มต้นแห่งเรื่องวุ่นๆในโรงเรียนการเกษตรเอโสะโนะ

ตัวละคร
-------

บทความหลัก: รายชื่อตัวละครในซิลเวอร์สปูน
**ฮะจิเคน ยูโงะ**
**มิคาเงะ อากิ**
**โคมาบะ อิจิโร่**
**ไอคาวะ ชินโนะซึเกะ**
**โทคิวะ เคจิ**
**ฮินาดะ ทามาโกะ**

| * ด
* ค
* ก
ผลงานของฮิโรมุ อารากาวะ |
| --- |
| 
* *แขนกล คนแปรธาตุ* (พ.ศ. 2544–2553)
* *มังกรฟ้าผ่าปฐพี* (พ.ศ. 2549–2553)
* *รากหญ้าบรรดาศักดิ์* (พ.ศ. 2549–ปัจจุบัน)
* *ซิลเวอร์สปูน* (พ.ศ. 2554–2562)
* *ผู้กล้าแห่งอัสลัน* (พ.ศ. 2556–ปัจจุบัน)
* *ยมลแห่งยมโลก* (พ.ศ. 2564–ปัจจุบัน)

 |
**วัดแสนสุขาราม** (ลาว: ວັດແສນສຸຂາຣາມ) หรือ **วัดแสน** เป็นวัดที่ตั้งอยู่บนถนนเชียงทอง ในหลวงพระบาง ประเทศลาว

วัดแสนสุขารามสร้างขึ้นเมื่อ พ.ศ. 2261 โดยตาเจ้ารั่ง ในสมัยเจ้ากิ่งกิสราช ชื่อของวัดแสนมาจากจำนวนเงิน 100,000 กีบ ที่มีผู้บริจาคให้เป็นทุนเริ่มสร้าง วัดสร้างขึ้นภายหลังที่นครหลวงพระบางแยกออกจากนครเวียงจันทน์ ได้ 11 ปี มีการบูรณะวันนี้สองครั้ง ครั้งแรกเมื่อ พ.ศ. 2475 ครั้งที่สองเมื่อ พ.ศ. 2500 มีการประดับลวดลายปิดทองโดยช่างชาวหลวงพระบาง เมื่อคริสต์ศตวรรษที่ 20

สิมมีลักษณะเป็นสิมแบบเวียงจันทน์ คือมีความสูง แต่หลังคามีการซ้อนลดหลั่นแบบสิมเมืองหลวงพระบาง และเพิ่มหลังคาตรงกลางแบบสิมเชียงขวาง เสาทรงแปดเหลี่ยม และยอดเสารูปกลีบบัว มีการประดับลายทองบนพื้นสีแดง ภายในมีภาพอดีตพระพุทธเจ้า รอยพระพุทธบาท และเจดีย์องค์สำคัญ ได้แก่ พุทธคยา อินเดีย พระธาตุหลวง เวียงจันทน์ พระธาตุหริภุญชัย ลำพูน พระธาตุพนม นครพนม เป็นต้น ส่วนภายนอกประดับเป็นรูปเทวดา วัดมีพระธาตุ เป็นเจดีย์ทรงระฆังสี่เหลี่ยม อีกจุดเด่น คือ พระพุทธรูปยืนองค์ใหญ่ องค์เดียวในเมืองหลวงพระบาง

อ้างอิง
-------

1. ↑  "วัดแสนสุขาราม". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร.
2. ↑  "วัดแสนสุขาราม". คลังข้อมูลเก่าเก็บจากแหล่งเดิมเมื่อ 2021-08-18. สืบค้นเมื่อ 2021-08-18.

วิกิมีเดียคอมมอนส์มีสื่อที่เกี่ยวข้องกับ **วัดแสนสุขาราม**
**บัตรอิเล็กทรอนิกส์ที่ราชการไทยออกให้** แบ่งตามประเภทบัตรเป็นสองประเภทกล่าวคือ แบบสมาร์ทการ์ด และบัตรชนิดที่มีแถบ บาร์โค้ด (Barcode) ส่วนใบอนุญาตทำงาน เป็นบัตรพลาสติกที่ออกโดยราชการเช่นเดียวกันอย่างไรก็ตามให้ถือเป็นบัตรอิเล็กทรอนิกส์ ที่ออกโดยราชการ (ประเทศไทย) ข้อ 9 ตามประมวลกฎหมายอาญามาตรา 1 หมวดคำนิยาม และหากมีการปลอมแปลงจะถือว่าผิดตามประมวลกฎหมายอาญา มาตรา 269/1-269/7 บางบัตรจะมีตราครุฑเช่นบัตรประชาจำตัวประชาชน บางบัตรจะมีแค่ตราประจำกระทรวงเช่นบัตรคนพิการ หรือมีแค่ตรากรมเช่นใบอนุญาตทำงาน เป็นต้น

สมาร์ทการ์ดที่ให้เฉพาะคนไทย
---------------------------

* บัตรประจำตัวประชาชน (มีตราครุฑ)
* บัตรประจำตัวผู้มีสิทธิประกันสังคม
* บัตรประจำตัวผู้มีสิทธิประกันสุขภาพ
* บัตรประจำตัวผู้ได้รับการยกเว้นค่ารักษาพยาบาล
* บัตรประจำตัวผู้เสียภาษี
* บัตรประจำครอบครัวเกษตรกร
* บัตรข้าราชการ (มีตราครุฑบางหน่วย)
* ใบอนุญาตขับรถ หรือ ใบขับขี่ (มีการหมดอายุและต้องสอบ ทุก 3 ปีสำหรับรถสาธารณะ หรือ 5 ปีสำหรับรถยนต์ส่วนตัว ทั้งนี้ขึ้นอยู่กับประเภทรถที่ขับแต่จะใช้บัตรใบอนุญาตขับรถรูปแบบเดียวกัน)

สมาร์ทการ์ดที่ออกให้ภาครัฐและรัฐวิสาหกิจ
----------------------------------------

บัตรอิเล็กทรอนิกส์สมาร์ทการ์ดที่ราชการออกให้เพื่อใช้ทำงานในภาครัฐและรัฐวิสาหกิจ เป็นบัตรที่ออกให้เฉพาะข้าราชการหรือพนักงานรัฐวิสาหกิจบางคนที่ได้รับการคัดลือกเท่านั้น ไม่ใช่บัตรอนุญาตทำงาน หรือบัตรพนักงาน เหตุที่จำเป็นต้องใช้เนื่องจากต้องมีการรายงานทางการเงินระหว่างหน่วยงานภาครัฐและรัฐวิสาหกิจผ่านระบบคอมพิวเตอร์ จึงมีความจำเป็นต้องใช้เพื่อระบุพนักงานผู้ได้รับการอนุญาตให้ทำการรายงานทางการเงินที่เกี่ยวข้องกับการเงินการคลังภาครัฐหรือแก้ไขฐานข้อมูลในระบบที่เกี่ยวข้องกับการเงินการคลังภาครัฐ

* GFMIS Smart Card (มีตราครุฑ)
* GFMIS-SOE Smart Card (มีตราครุฑ)

ประโยชน์บางประการของบัตร
------------------------

บัตรประชาชนและบัตรประจำตัวคนพิการ สามารถใช้เป็นส่วนลดในการเดินทางโดยสารในรถไฟฟ้า รถไฟ และรถเมล์ (ยกเว้นของรถร่วมเอกชน) โดยผู้มีบัตรจะต้องแสดงบัตรทุกครั้ง ในส่วนของบัตรประชาชนต้องเป็นเด็กหรือบุคคลที่อายุมากกว่า 60 ปี อย่างไรก็ตามรถเมล์ไม่ให้ส่วนลดแก่เด็กให้เฉพาะบุคคลที่อายุมากกว่า 60 ปีขึ้นไปเท่านั้น

บาร์โค้ดที่ให้เฉพาะคนไทย
------------------------

บัตรประจำตัวคนพิการ มีตราพระประชาบดี กระทรวงการพัฒนาสังคมและความมั่นคงของมนุษย์ (ประเทศไทย)(บางรายหากใช้ สมุดคนพิการอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)

บัตรพลาสติกที่ออกให้แรงงานต่างด้าว
----------------------------------

ใบอนุญาตทำงาน อยู่ในรูปบัตรพลาสติก มีตราเทพบดีถือพระขรรค์ ออกให้โดยกรมจัดหางาน กระทรวงแรงงาน (ประเทศไทย) (บางรายหากใช้ บัตรกระดาษอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)

อ้างอิง
-------

* 
* 
* เก็บถาวร 2016-03-04 ที่ เวย์แบ็กแมชชีน
* 
* เก็บถาวร 2011-01-20 ที่ เวย์แบ็กแมชชีน
**กองทัพสาธารณรัฐไอร์แลนด์** (อังกฤษ: Irish Republican Army; ไอริช: *Óglaigh na hÉireann*) เป็นขบวนการของชนกลุ่มน้อยชาวไอริชที่นับถือศาสนาคริสต์นิกายโรมันคาทอลิกในไอร์แลนด์เหนือ ต่อสู้เพื่อเรียกร้องเอกราชจากสหราชอาณาจักร โดยใช้ความรุนแรง เช่น การลอบสังหาร การปล้นธนาคาร และการวางระเบิดพลเรือนมาตั้งแต่เริ่มก่อตั้งองค์กรเมื่อ พ.ศ. 2512 วัตถุประสงค์หลักคือต้องการแยกไอร์แลนด์เหนือออกจากสหราชอาณาจักรที่ประชาชนส่วนใหญ่นับถือศาสนาคริสต์นิกายโปรแตสแตนท์ เพื่อไปรวมกับประเทศไอร์แลนด์

กองทัพสาธารณรัฐไอร์แลนด์ได้รับการสนับสนุนจากชาวไอริชที่นับถือนิกายโรมันคาทอลิกในพื้นที่และที่อยู่ต่างแดน เช่นในสหรัฐอเมริกาและแคนาดาซึ่งเป็นแหล่งเงินทุนสำคัญทำให้กองทัพสาธารณรัฐไอร์แลนด์ยังยืนหยัดต่อสู้กับรัฐบาลอังกฤษได้

พ.ศ. 2541 กองทัพสาธารณรัฐไอร์แลนด์และกลุ่มซันเฟนได้ประกาศวางอาวุธและลงนามในสนธิสัญญาสงบศึกกับอังกฤษและขบวนการอื่น ๆ ของชาวไอริช ความขัดแย้งที่เกิดขึ้นเกี่ยวกับข้อตกลงในการวางอาวุธ ทำให้สมาชิกกองทัพสาธารณรัฐไอร์แลนด์บางส่วนไม่พอใจ ประกาศแยกตัวออกมาตั้งกองทัพสาธารณรัฐไอร์แลนด์ใหม่เมื่อ พ.ศ. 2542 และออกปฏิบัติการด้วยความรุนแรงต่อไป

อ้างอิง
-------

* ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 97 - 99
**เออร์เบินดิกชันแนรี** (อังกฤษ: Urban Dictionary) เป็นเว็บไซต์พจนานุกรมที่รวบรวมคำ วลี หรือชื่อต่างๆ ที่เป็นศัพท์สแลงซึ่งเพิ่มเติมเนื้อหาโดยผู้ใช้ เนื้อหาที่ส่งเข้ามาจะมีการปรับให้เป็นรูปแบบเดียวกันโดยผู้แก้ไขอาสาสมัครก่อนนำเสนอ และมีการจัดอันดับความนิยมโดยผู้เยี่ยมชม

ประวัติ
-------

เออร์เบินดิกชันแนรี ก่อตั้งเมื่อ พ.ศ. 2542 (ค.ศ. 1999) โดย อารอน เพกแคม (Aaron Peckham) นักศึกษาปีหนึ่งในสาขาวิทยาการคอมพิวเตอร์ที่มหาวิทยาลัยแคลิฟอร์เนียพอลิเทคนิคสเตต (California Polytechnic State University) (ซึ่งปัจจุบันเป็นวิศวกรซอฟต์แวร์ให้กับกูเกิล)

เนื้อหา
-------

นิยามคำศัพท์ในเออร์เบินดิกชันแนรีเป็นการอธิบายถึง คำ วลี หรือชื่อต่างๆ ที่เป็นศัพท์สแลง ซึ่งเกิดขึ้นใหม่และมักไม่พบในพจนานุกรมทั่วไป คำส่วนมากมีการให้นิยามหลายความหมาย ตัวอย่างการใช้งาน และการจัดหมวดหมู่แบบแท็ก (tag) หลายคำในเออร์เบินดิกชันแนรีอาจหยาบโลน ลบหลู่ หรือก้าวร้าว แต่บางคำก็สร้างขึ้นมาเพื่อความตลกขบขัน หรือการเสียดสี

คำศัพท์ที่เกี่ยวกับเพศนิยม (sexism) การต่อต้านรักร่วมเพศ (homonegativity) เผ่าพันธุ์นิยมและการเหยียดเชื้อชาติ (racism) สามารถมีได้ในเออร์เบินดิกชันแนรี ตราบเท่าที่การให้ความหมายสามารถอธิบายคำศัพท์นั้นๆ และไม่เป็นการใช้ในทางที่ผิด แนวทางของเว็บไซต์ได้แนะนำว่า ผู้ที่ส่งข้อมูลและผู้แก้ไขอาสาสมัคร ควรหลีกเลี่ยงการนิยามที่กล่าวถึง เรื่องขำขันเฉพาะกลุ่ม การอ้างถึงความไม่มีชื่อเสียงของบุคคล ความไร้แก่นสาร โฆษณา หรือความรุนแรงทางเพศ

การควบคุมคุณภาพ
---------------

คุณภาพของเนื้อหามีการประเมินในสองระดับ ระดับแรก ผู้แก้ไขอาสาสมัครจะทำการโหวตเพื่อที่จะอนุมัติหรือไม่อนุมัตินิยามคำศัพท์ที่ถูกส่งเข้ามาใหม่ โดยพิจารณาจากแนวทางของเว็บไซต์ เมื่อนิยามคำศัพท์นั้นมีคะแนน "อนุมัติ" ต่างจาก "ไม่อนุมัติ" อย่างเพียงพอ ก็จะนำรายการนั้นขึ้นแสดงในพจนานุกรม ข้อเสียอย่างหนึ่งของระบบนี้คือการรอคอยให้อาสาสมัครมาลงคะแนนอนุมัติ ทำให้เกิดความล่าช้าในการปรากฏของคำศัพท์

ระดับที่สอง ผู้เยี่ยมชมทั่วไปสามารถโหวตนิยามคำศัพท์ที่ปรากฏในพจนานุกรมว่า "เห็นด้วย/ถูกต้อง" (up) หรือ "ไม่เห็นด้วย/ไม่ถูกต้อง" (down) โดยไม่จำเป็นต้องล็อกอิน สำหรับคำศัพท์คำเดียวกัน ความหมายจะปรากฏโดยลำดับที่มีคะแนนสุทธิที่สูงที่สุดมาก่อน ดังนั้นคำนิยามที่ได้รับความนิยมมากที่สุด ก็คือความหมายที่ชัดเจนที่สุด

หนังสือ
-------

เมื่อเดือนตุลาคม พ.ศ. 2548 (ค.ศ. 2005) มีการคัดเลือกนิยามคำศัพท์จากเว็บไซต์เออร์เบินดิกชันแนรี เพื่อจัดพิมพ์เป็นหนังสือรูปเล่มเป็นครั้งแรก ส่วนเล่มที่สองตีพิมพ์ใน พ.ศ. 2550 (ค.ศ. 2007)

* Aaron Peckham (2005), *Urban Dictionary: Fularious Street Slang Defined*, Andrews McMeel, ISBN 0-7407-5143-3
* Aaron Peckham (2007), *Mo' Urban Dictionary: Ridonkulous Street Slang Defined*, Andrews McMeel, ISBN 0-7407-6875-1

อ้างอิง
-------

1. ↑  Urban Dictionary: Guidelines
2. ↑  "In the hot seat: 'Ginormous' Web site makes phat book - look it up - sacbee.com". เก็บจากแหล่งเดิมเมื่อ 2008-02-07. สืบค้นเมื่อ 2008-02-07.

แหล่งข้อมูลอื่น
---------------

* UrbanDictionary.com
**มาเรียดีบี** (MariaDB) เป็นระบบจัดการฐานข้อมูลเชิงสัมพันธ์ (RDBMS) ที่ แยกส้อมมาจาก MySQL ที่พัฒนาโดยชุมชนและได้รับการสนับสนุนในเชิงพาณิชย์ โดยมีจุดประสงค์เพื่อให้ยังคงเป็นซอฟต์แวร์เสรีและต้นทางเปิด ภายใต้ สัญญาอนุญาตสาธารณะทั่วไปของกนู การพัฒนานำโดยนักพัฒนาดั้งเดิมของ MySQL บางส่วน ซึ่งแยกส้อมออกมาเนื่องจากความกังวลเรื่อง การเข้าซื้อกิจการ โดย ออราเคิลคอร์ปอเรชัน ในปี 2009

ผู้พัฒนาตั้งใจให้ MariaDB มีความเข้ากันได้ในระดับสูงกับ MySQL โดยเฉพาะอย่างยิ่งคือมี API และคำสั่งต่างๆ ที่เหมือนกับ MySQL เป๊ะๆ ทำให้ในหลายกรณีสามารถแทนที่ MySQL แบบดรอปอินได้ อย่างไรก็ตาม คุณสมบัติใหม่กำลังแตกต่างออกไป เช่น เอ็นจิ้นการจัดเก็บข้อมูลใหม่เช่น Aria, ColumnStore และ MyRocks

หัวหน้านักพัฒนา/CTO คือ Michael "Monty" Widenius หนึ่งในผู้ก่อตั้ง MySQL AB และเป็นผู้ก่อตั้ง Monty Program AB เมื่อวันที่ 16 มกราคม 2008 MySQL AB ประกาศว่าตกลงที่จะเข้าซื้อกิจการโดยซันไมโครซิสเต็มส์ในราคาประมาณ 1 พันล้านดอลลาร์ การเข้าซื้อกิจการเสร็จสิ้นเมื่อวันที่ 26 กุมภาพันธ์ 2008 ในปีถัดมา ซันถูกซื้อโดยออราเคิลคอร์ปอเรชัน MariaDB ตั้งชื่อตามลูกสาวคนเล็กของ Widenius ชื่อ Maria (MySQL ตั้งชื่อตามลูกสาวอีกคนของเขา My)

อ้างอิง
-------

1. ↑  "MariaDB 5.1.38 Release Notes". *MariaDB KnowledgeBase*. สืบค้นเมื่อ 2019-01-14.
2. ↑  ""Download MariaDB"". สืบค้นเมื่อ 2019-01-16.
3. ↑  "MariaDB License". *MariaDB KnowledgeBase*.
4. ↑  "Dead database walking: MySQL's creator on why the future belongs to MariaDB - MariaDB, open source, mysql, Oracle". Computerworld. สืบค้นเมื่อ 2013-09-11.
5. ↑  "MariaDB versus MySQL - Compatibility". *MariaDB KnowledgeBase*. สืบค้นเมื่อ 17 September 2014.
6. ↑  "Why is the project called MariaDB?". *MariaDB KnowledgeBase*. สืบค้นเมื่อ 17 September 2014.

อ่านเพิ่มเติม
-------------

* Bartholomew, Daniel (2013). *Getting Started with MariaDB*. Packt. ISBN 9781782168096.
* Bartholomew, Daniel (2014). *MariaDB Cookbook*. Packt Publishing. ISBN 978-1-78328-440-5.
* Forta, Ben (2011). *MariaDB Crash Course*. Addison Wesley. ISBN 978-0-321-79994-4.

แหล่งข้อมูลอื่น
---------------

* เว็บไซต์บริษัท มาเรียดีบี คอร์ปอเรชั่น

แม่แบบ:MySQL
**ยฺหวินเซียวเนี้ยเนี้ย** (จีน: 雲宵娘娘; แปลตรงตัว: "เจ้าแม่เมฆฆนภา - Lady of the Cloud Firmament"), หรือนามเดิมของท่านคือ **จ้าวยฺหวินเซียว**, เป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย พระนางเป็นพระเทพีเชษฐภคินีใหญ่ของคณะเทพี **ซานเซียวเชิ่งหมู่** (三霄聖母) หรือ ซานเซียวเนี่ยเนี้ย (三霄娘娘).เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"

เทพปกรณัม
---------

ตามเทพปกรณัม *ห้องสิน*, เจ้าแม่นั้นทรงอยู่ฝ่ายของพระเจ้าชางโจ้ว เจ้าแม่เป็นหนึ่งในขนิษฐาสตรีทั้งสามโดยเป็นเชษฐภคินีใหญ่สุดและทรงเป็นขนิษฐาของเทพแห่งโชคลาภสมบัติเงินทองของมีค่า คือ จ้าวกงหมิง คณะนางพร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยา โดยต่อมา, ได้รับการสถาปนาเป็นหนึ่งในคณะเทพสามร้อยหกสิบห้าองค์  โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนสำหรับการปัดเป่าทำลายโรคฝีดาษและโรคทั้งหลายเด็กและทารก

โดยสืบต่อมา, นางและขนิษฐาของนาง คือ จ้าว ฉฺยงเซียว และ จ้าว ปี้เซียว ได้รับการจัดหมวดหมู่เป็นคณะตรีเทพี, โดยเป็นหนึ่งในเจ้าแม่ประทานบุตร

ศาลเจ้าอุทิศถวายพระนางในประเทศไทย
---------------------------------

อ้างอิง
-------

1. 1 2  Chen, Fan-Pen Li (2007). *Chinese Shadow Theatre: History, Popular Religion, and Women Warriors* (ภาษาอังกฤษ). McGill-Queen's Press - MQUP. ISBN 978-0-7735-3197-0.
2. ↑  Overmyer, Daniel (30 September 2009). *Local Religion in North China in the Twentieth Century: The Structure and Organization of Community Rituals and Beliefs* (ภาษาอังกฤษ). BRILL. ISBN 978-90-474-2936-4.
3. ↑  "The Dark History of Conferred Gods: Yunxiao was killed innocently by unspoken rules Jiang Taigong leaked the Yellow River and changed Shanxi folklore". *INF News*. 18 March 2021.
4. ↑  Stuart, Kevin; Li, Xuewei (1994). *China's Dagur Minority: Society, Shamanism, & Folklore* (ภาษาอังกฤษ). University of Pennsylvania, Department of Asian and Middle Eastern Studies.

ดูเพิ่ม
-------

* เจ้าคงคา
* เทวรูปจีน
* ศาลเจ้าจีน
* วัดจีน
* เจ้าแม่ส่งบุตร
* เจ้าแม่เร่งกำเนิด


วิกิมีเดียคอมมอนส์มีสื่อที่เกี่ยวข้องกับ **เจ้าแม่เมฆนภา**

แหล่งข้อมูลอื่น
---------------
**พระเจ้าปุศยมิตรศุงคะ** (อักษรโรมัน: Pushyamitra Shunga Puṣyamitra Śuṅga) (ขึ้นครองราชย์เมื่อ ป. 185 –  149 ปีก่อนคริสตกาล) พระองค์เป็นผู้ก่อตั้งและเป็นปฐมกษัตริย์ของ จักรวรรดิศุงคะ ซึ่งเขาก่อตั้งขึ้นโดยการทำรัฐประหารกับราชวงศ์เมารยะ เขาเป็นสาวกของ ศาสนาฮินดู และเป็นที่รู้จักในเรื่องการสถาปนาการปกครองของชาวฮินดูดั้งเดิมในอินเดียเหนือ

เดิมทีพระองค์เป็น  *เสนาบดี*  ของ ราชวงศ์เมารยะ ในปี 185 ก่อนคริสตกาลเขาได้ลอบสังหาร พระเจ้าพฤหทรถะเมารยะ กษัตริย์องค์สุดท้ายแห่งราชวงศ์เมารยะ ระหว่างการตรวจพลและปราบดาภิเษกพระองค์เองเป็นกษัตริย์

พระองค์ได้ประกอบพิธีอัศวเมธ หรือพิธีปล่อยม้าอุปการตามประเพณีของกษัตริย์อินเดียโบราณ ซึ่งมีการค้นพบจารึกของราชวงศ์ศุงกะอย่างมากมายจนถึง อโยธยา (Dhanadeva-Ayodhya inscription) และ *ทิพยวทานะ* กล่าวว่าอาณาจักรของพระองค์ได้ขยายออกไปไกลถึงสาคละหรือเสียลโกต ใน แคว้นปัญจาบ ทางตะวันตกเฉียงเหนือ

ตำราทางพระพุทธศาสนาระบุว่าพระองค์เป็นปฏิปักษ์ต่อพระพุทธศาสนา แม้ว่านักวิชาการสมัยใหม่บางคนจะแสดงความสงสัยเกี่ยวกับข้อมูลเหล่านี้ก็ตาม

อ้างอิง
-------

1. ↑  Lahiri 1974, p. 29.
2. ↑  Simmons & Sarao 2010, p. 98.

แหล่งข้อมูลอื่น
---------------

* Jain, Kailash Chand (1991). *Lord Mahāvīra and His Times*. Motilal Banarsidass. ISBN 978-81-208-0805-8.
* Simmons, Caleb; Sarao, K. T. S. (2010). Danver, Steven L. (บ.ก.). *Popular Controversies in World History*. ABC-CLIO. ISBN 978-1-59884-078-0.
* Lahiri, Bela (1974). *Indigenous states of northern India, circa 200 B.C. to 320 A.D.* University of Calcutta. p. 31.
* Strong, John S. (1989). *The Legend of King Aśoka : a study and translation of the Aśokāvadāna*. Princeton: Princeton University Press. ISBN 0-691-01459-0.
* Thapar, Romila (2013), *The Past Before Us*, Harvard University Press, ISBN 978-0-674-72651-2
**ไอนาร์ แฮร์ตสปรอง** (Ejnar Hertzsprung, ภาษาเดนมาร์ก: [ai̯nɐ ˈhæɐ̯t͡spʁɔŋ]; 8 ตุลาคม 1873 – 21 ตุลาคม 1967) เป็นนักดาราศาสตร์ ชาวเดนมาร์ก มีชื่อเสียงจากการคิดแผนภาพของแฮร์ตสปรอง–รัสเซิล ร่วมกับเฮนรี นอริส รัสเซิล

ชีวประวัติ
----------

เขาเกิดในเมืองโคเปนเฮเกน ประเทศเดนมาร์ก หลังจากจบการศึกษาจากมหาวิทยาลัยเทคโนโลยีโคเปนเฮเกน เขาก็ทำงานเป็นเวลาหลายปีในเซนต์ปีเตอร์สเบิร์ก ประเทศรัสเซีย ศึกษาเคมีการถ่ายภาพกับ วิลเฮล์ม ออสท์วัลท์ ในเมืองไลพ์ซิช จากนั้นจึงเริ่มการศึกษาดาราศาสตร์ ในปี 1909 เขาได้รับตำแหน่งผู้ช่วยศาสตราจารย์ด้านดาราศาสตร์ที่หอดูดาวเกิตทิงเงิน ซึ่งนำโดยคาร์ล ชวาทซ์ชิลท์ และในปี 1919 เขาได้ดำรงตำแหน่งศาสตราจารย์และผู้อำนวยการหอดูดาวที่มหาวิทยาลัยไลเดน

ในปี 1905 เขาค้นพบว่ามีดาวหลายประเภท เช่น ดาวยักษ์และดาวแคระ แสดงให้เห็นว่ามีความสัมพันธ์บางอย่างระหว่างโชติมาตรสัมบูรณ์ของดาวและแผนที่การแจกแจงของประเภทสเปกตรัม ในปี 1913 เขาได้คำนวณระยะทางไปยังเมฆแมเจลแลนเล็ก จากความสัมพันธ์ระหว่างช่วงเวลาแปรผันและความสว่างของดาวแปรแสงชนิดเซเฟอิดที่ค้นพบโดยเฮนริเอ็ตตา สวอน เลวิต แม้ว่าระยะทางจะถูกประเมินต่ำไปเนื่องจากการดูดซับโดยตัวกลางระหว่างดวงดาว แต่นี่เป็นครั้งแรกมีการวัดได้

ในปี 1929 เขาได้รับเหรียญทองจากสมาคมดาราศาสตร์หลวงของอังกฤษ และในปี 1937 เขาได้รับเหรียญรางวัลบรูซ

เขาค้นพบดาวเคราะห์น้อยสองดวงคือ 1627 อีวาร์ และ 1702 คาลาฮารี และชื่อของเขายังถูกตั้งเป็นชื่อดาวเคราะห์น้อย 1693 แฮร์ตสปรอง

อ้างอิง
-------

1. ↑  Hellyer, B. (October 1973). "Ejnar Hertzsprung, 1873–1967". *Journal of the British Astronomical Association*. **83**: 460–461. Bibcode:1973JBAA...83..460H.
2. ↑  Hertzsprung, E. (1913). "Über die räumliche Verteilung der Veränderlichen vom δ Cephei-Typus" [On the spatial distribution of variable [stars] of the δ Cephei type]. *Astronomische Nachrichten* (ภาษาเยอรมัน). **196** (4692): 201–208. Bibcode:1913AN....196..201H.
3. ↑  "Minor Planet Discoverers". MPC. สืบค้นเมื่อ 2021-07-31.
4. ↑  Schmadel, Lutz D. (2003). "(1693) Hertzsprung". *Dictionary of Minor Planet Names – (1693) Hertzsprung*. Springer Berlin Heidelberg. p. 135. doi:10.1007/978-3-540-29925-7\_1694. ISBN 978-3-540-29925-7.
**สมาคมเนชั่นแนล จีโอกราฟิก** (อังกฤษ: National Geographic Society) เป็นองค์กรด้านวิทยาศาสตร์และการศึกษาแห่งหนึ่งของโลกที่ไม่แสวงหาผลกำไร มีสำนักงานใหญ่อยู่ที่วอชิงตัน ดี.ซี. สหรัฐ เป็นองค์กรที่สืบเสาะค้นหาเรื่องราวอันน่าทึ่งของภูมิศาสตร์และธรรมชาติวิทยาทั้งหมด ทั้งยังส่งเสริมการอนุรักษ์สิ่งแวดล้อมและรักษาโบราณสถานและโบราณวัตถุต่าง ๆ และยังศึกษาวัฒนธรรมและประวัติศาสตร์ต่าง ๆ บนโลก

หัวใจของภารกิจของสมาคม คือ "เพิ่มพูนและทำให้ความรู้ทางภูมิศาสตร์กระจ่าง เนื่องจากการสนับสนุนการปกปักรักษาวัฒนธรรมของโลก, ประวัติศาสตร์และการสำรวจธรรมชาติ "จอห์น เอ็ม. ฟาเฮย์ จูเนียร์ อดีตประธานและซีอีโอสมาคมกล่าว 

สมาคมเนชั่นแนล จีโอกราฟิกมีจุดมุ่งหมายที่จะแนะนำให้ผู้คนดูแลรักษาโลกใบนี้ สมาคมนี้มีผู้ดูแล 23 คน ซึ่งเป็นสมาชิกคณะผู้ดูแลสมาคม ซึ่งมาจากหลากหลายสาขาอาชีพ เช่น นักวิชาการ, ธุรกิจส่วนตัว, นักวิทยาศาสตร์, พนักงานบริษัทที่เกี่ยวกับสิ่งแวดล้อมและนักอนุรักษ์ เป็นต้น

ประวัติ
-------

การ์ดิเนอร์ กรีน ฮับเบิร์ด ประธานคนแรกของสมาคม
สมาคมเนชั่นแนล จีโอกราฟิก ก่อตั้งเมื่อวันที่ 27 มกราคม พ.ศ. 2431 โดยนักสำรวจและนักวิทยาศาสตร์ 33 คน ที่มาจาก"สมาคมเพื่อเพิ่มพูนและเผยแพร่ความรู้ด้านภูมิศาสตร์" (organizing a society for the increase and diffusion of geographical knowledge.) โดยการ์ดิเนอร์ กรีน ฮับเบิร์ด เป็นประธานคนแรก ต่อมาอเล็กซานเดอร์ เกรแฮม เบลล์ บุตรเขยของเขา ก็สืบทอดตำแหน่งนี้ต่อหลังจากที่การ์ดิเนอร์ กรีน ฮับเบิร์ดเสียชีวิต เมื่อปี พ.ศ. 2440 ต่อมาบุตรเขยของอเล็กซานเดอร์ เกรแฮม เบลล์ นามว่า กิลเบิร์ต โฮเวย์ กรอสเวเนอร์ ก็เข้ารับตำแหน่งเป็นบรรณาธิการคนแรกของนิตยสารเนชั่นแนล จีโอกราฟิกและทำงานอยู่ในสมาคมยาวนานถึง 55 ปี ตั้งแต่นั้นเป็นต้นมาบุคคลในตระกูลกรอสเวเนอร์ก็เป็นบุคคลที่มีบทบาทในสมาคมนี้

สื่อสารมวลชน
------------

### สิ่งพิมพ์

เนชั่นแนล จีโอกราฟิก (นิตยสาร)

### สถานีโทรทัศน์

เนชั่นแนลจีโอกราฟิกแชนแนล

หมายเหตุ
--------

1. ↑  สะกดคำไทยตามที่ปรากฏในเว็บไซต์ไทยอย่างเป็นทางการ
**วัดบางยี่ขัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

วัดบางยี่ขันมีชื่อเรียกอย่างอื่นว่า **วัดมุธราชาราม** หรือ **วัดมุขราชธาราม** ไม่ทราบว่าเรียกชื่อเหล่านี้มาเมื่อใด หรืออาจเป็นชื่อจริงเดิมของวัดบางยี่ขันที่เรียกกันตามประสาชาวบ้าน คาดว่าเป็นวัดโบราณตั้งแต่สมัยอยุธยาตอนกลาง ได้รับพระราชทานวิสุงคามสีมา ประมาณ พ.ศ. 2172

ศิลปกรรม
--------

พระอุโบสถรูปทรงแบบอยุธยาแอ่นโค้งสำเภา ภายในประดิษฐานพระพุทธรูปหลายองค์อยู่ร่วมฐานชุกชีเดียวกัน ภายในมีภาพจิตรกรรมฝาผนังที่เป็นฝีมือของช่างเขียนสมัยอยุธยาตอนปลาย แต่มีการเขียนซ่อมและเขียนเพิ่มเติมในสมัยต้นรัตนโกสินทร์สมัยรัชกาลที่ 3 แต่ยังคงขนบการเขียนภาพในลักษณะจิตรกรรมสมัยอยุธยา ฝีมือช่างในสมัยรัชกาลที่ 3 เชื่อกันว่าเป็นฝีมือของครูคงแป๊ะ จิตรกรเอกแห่งรัตนโกสินทร์ ฝีมือการเขียนภาพของท่านจะสอดแทรกอัตลักษณ์ความเป็นจีนอยู่เสมอ ผนังเหนือช่องประตูหน้าต่างด้านหลังพระประธานเขียนเรื่องไตรภูมิ ด้านหน้าพระประธานเขียนเรื่องมารผจญ ซึ่งภาพมารผจญของวัดบางยี่ขันได้รับการยกย่องว่าเป็นต้นแบบที่สวยงามของภาพมารผจญในสมัยต้นรัตนโกสินทร์

ด้านข้างพระประธานเหนือช่องหน้าต่างเขียนภาพเทพชุมนุม ระหว่างช่องหน้าต่างเขียนเรื่องพุทธประวัติจากคัมภีร์ปฐมสมโพธิและเรื่องทศชาติชาดก ซึ่งมีภาพที่น่าสนใจและวาดได้อย่างประณีตปรากฏอยู่ 2 ภาพ ได้แก่ ภาพเหตุการณ์การถวายพระเพลิงพระพุทธสรีระ ซึ่งเป็นเหตุให้กษัตริย์หลายพระนครยกทัพมาทำสงครามเพื่อแย่งพระบรมสารีริกธาตุ เขียนได้ละเอียดลออมาก

ใบเสมาทำด้วยหินทรายแดงขนาดใหญ่แบบเดียวกับวัดประเสริฐสุทธาวาส

อ้างอิง
-------

1. ↑  "เที่ยวงานวัดบางยี่ขัน ชมจิตรกรรมงานชั้นครูในพื้นที่บ้านสวนฝั่งธนฯ". คลังข้อมูลเก่าเก็บจากแหล่งเดิมเมื่อ 2020-11-25. สืบค้นเมื่อ 2020-09-15.
2. ↑  "วัดทองบางพลัด วัดบางยี่ขัน". *ไทยศึกษา*.
3. ↑  "วัดมุธราชาราม" (PDF). มหาวิทยาลัยศิลปากร. p. 133.

วิกิมีเดียคอมมอนส์มีสื่อที่เกี่ยวข้องกับ **วัดบางยี่ขัน**
ในทางดนตรี **แซมพลิง** หรือ **การแซมเพิล** (อังกฤษ: sampling) คือการนำบางส่วนของเสียงและเพลง ซึ่งเรียกว่า *แซมเพิล* นำมาใช้ใหม่ในอีกเพลง โดยทั่วไปจะใช้เครื่องแซมเพลอร์ ซึ่งอาจเป็นส่วนหนึ่งในฮาร์ดแวร์หรือโปรแกรมคอมพิวเตอร์ กับดิจิทัลคอมพิวเตอร์ แซมพลิงสามารถทำได้โดยใช้การเปิดเทปวนซ้ำ หรือใช้แผ่นไวนิลเล่นบนเครื่องเล่นจานเสียง คนที่ใช้แซมเพิลนี้อาจเป็นโปรดิวเซอร์เพลงหรือคนทำจังหวะเพลง ถึงแม้ว่าการทำจังหวะสามารถทำได้โดยเครื่องดนตรีสดและเครื่องสังเคราะห์เสียง แซมพลิงก็เป็นวิธีหนึ่งที่คนทำจังหวะมักทำกัน

การใช้แซมเพิลในเพลง อาจใช้ส่วนหนึ่งของเพลง ในส่วนต่าง ๆ เช่น การใช้ท่อนกลองในท่อนนำของเพลง "When the Levee Breaks" โดยเลดเซพเพลิน (Led Zeppelin) ในเพลงของบีสตีบอยส์ (Beastie Boys) ดร. เดร (Dr. Dre) เอ็มมิเน็ม (Eminem) ไมค์ โอลด์ฟิลด์ (Mike Oldfield) ร็อบ ดูแกน (Rob Dougan) โคลด์คัต (Coldcut) ดีเพชโมด (Depeche Mode) และอีเรเชอร์ (Erasure) หรือท่อนริฟฟ์กีตาร์เพลง "Hot Blooded" โดยวงฟอเรนเนอร์ (Foreigner) ในเพลง "Funky Cold Medina" ของโทนี-ล็อก (Tone Loc)

แซมพลิงเกิดขึ้นบ่อยในอุตสาหกรรมดนตรี ยังมีการใช้คำพูดจากภาพยนตร์ จากรายการโทรทัศน์ เช่นเดียวกับการใช้ในดนตรีอีเลกโทรนิก ดนตรีฮิปฮอป ที่ดีเจจะนำมาใส่แบบซ้ำๆ ในเพลง และในเพลงอาร์แอนด์บีร่วมสมัย ที่ใช้กันมาก

อ้างอิง
-------

1. ↑  Schloss, Joseph G. (2004). Making Beats: The Art of Sample-Based Hip Hop. Middletown, Connecticut: Wesleyan University Press. ISBN 0-8195-6696-9.

| * ด
* ค
* ก
ดนตรี |
| --- |
| ประวัติ | 
* ดนตรีสมัยบาโรก
* ดนตรีสมัยคลาสสิก
* ดนตรีสมัยโรแมนติก
* เพลงสมัยนิยม

 |
| * ทฤษฎี
* การประพันธ์
 | 
* แนวเพลง
* คีตกวี

 |
| การศึกษา | 
* มานุษยดนตรีวิทยา

 |
| การผลิต | 
* นักดนตรี
* การแสดง
* วาทยกร
* เนื้อเพลง
* เพลง
* ซิงเกิล
* หน้าเอและหน้าบี
* อีพี
* คัฟเวอร์
* รีมิกซ์
* อัลบั้ม
	+ รวมเพลง
	+ บันทึกการแสดงสด
	+ สตูดิโอ
	+ รีมิกซ์
* ค่ายเพลง
* โปรดิวเซอร์เพลง
* แซมพลิง
* เทคโนโลยีดนตรี

 |
| รายชื่อ | 
* รายชื่อเครื่องดนตรี

 |
| ดูเพิ่ม | 
* เครื่องดนตรี
* เทศกาลดนตรี
* ดนตรีบำบัด

 |
| 
* หมวดหมู่
* สถานีย่อย

 |
**การเลือกตั้งสหรัฐอเมริกา พ.ศ.2561** ถูดจัดให้มีขึ้นเมื่อวันอังคารที่ 6 พฤศจิกายน พ.ศ. 2561 (ค.ศ. 2018) โดยมีการแข่งขันชิงตำแหน่งชิงตำแหน่งทางการเมืองที่ว่างลง ทั้งในระดับสหพันธรัฐ ระดับมลรัฐ และระดับท้องถิ่น. การเลือกตั้งมิดเทอมปี 2018 เป็นการเลือกตั้งในช่วงกึ่งกลางของการดำรงตำแหน่งประธานาธิบดีสมัยแรกของ นายโดนัลด์ ทรัมป์. ที่นั่งทั้งหมดในสภาผู้แทนสหรัฐฯ ทั้ง 435 ที่นั่ง และที่นั่งวุฒิสภา 35 ที่นั่ง (จากทั้งหมด 100 ที่นั่ง) ถูกเปิดให้มีการลงคะแนนเสียงทั่วประเทศ เพื่อหาผู้เข้ารับตำแหน่งคนใหม่มาแทนที่นักการเมืองคนเก่า ที่ดำรงตำแหน่งมาจนครบวาระ หรือกำลังจะเกษียณอายุ. นอกจากนี้ยังมีการลงชิงตำแหน่งผู้ว่าการรัฐ 39 ที่นั่ง รวมไปถึงตำแหน่งว่างทางการเมืองในระดับมลรัฐ และการปกครองท้องถิ่นอื่นๆ. 

การเลือกตั้งสหรัฐอเมริกา พ.ศ.2561 เป็นการเลือกตั้งมิดเทอมที่ก่อให้เกิดความตื่นตัว และความกระตือรือร้นทั้งจากภาคประชาชน จากทางพรรคสถาบันการเมืองของสหรัฐฯ และจากผู้สังเกตุการณ์ต่างชาติ มากที่สุดครั้งหนึ่งในประวัติศาสตร์การเมืองของสหรัฐอเมริกา. ในพรรคภาคประชาชน พบว่ามีการลงคะแนนเสียงล่วงหน้าเป็นจำนวนมากถึง 2 เท่า เมื่อเทียบกับการเลือกตั้งใหญ่ทั่วประเทศในปี ค.ศ. 2016. พรรคการเมือง และพรรคสนับสนุนทางการเมืองของทั้งพรรครีพับลิกัน และพรรคเดโมแครต ใช้งบประมาณมหาศาลในการซื้อโฆษณา และลงทุนติดตั้งป้ายหาเสียงเลือกตั้ง. แหล่งข้อมูลจาก Center for Responsive Politics เปิดเผยว่าเงินจำนวนกว่า $5.2 พันล้าน ถูกใช้จ่ายในแคมเปญจ์รณรงค์หาเสียงเลือกตั้ง เพิ่มขึ้นจาก $4.4 พันล้านดอลล่าร์สหรัฐฯ ในการเลือกตั้งเมื่อปี 2016 ทำให้การเลือกตั้งมิดเทอม 2018 เป็นการเลือกตั้งที่แพงที่สุดในประวัติศาสตร์ โดยมีการใช้เทคนิคการโฆษณาชวนเชื่อ (propaganda) และการเผยแพร่ข่าวหลอก (fake news) ทั้งในสื่อกระแสหลัก และทางสื่อโซเชียลเพื่อก่อกวน บิดเบือนข้อเท็จจริง และสร้างความสับสนแก่ประชาชน. นอกจากนี้ยังมีรายงานว่านักแฮ็กเกอร์ หรือสายลับที่ทำงานให้กับมหาอำนาจต่างชาติ ได้แก่ รัสเซีย และสาธารณะประชาชนจีน ได้พยายามสอดเข้ามายุ่งเกี่ยวโดยมีวัตถุประสงค์เพื่อโน้มน้าวผลการเลือกตั้งอีกด้วย. 

ผลของการเลือกตั้งปรากฏว่า พรรคเดโมแครตสามารถช่วงชิงอำนาจการควบคุมในสภาผู้แทนฯได้ ส่วนพรรครีพับลิกันสามารถชิงเก้าอี้สมาชิกวุฒิสภาเพิ่มขึ้นจากเดิม ทำให้พรรครีพับลิกัน (GOP) สามารถควบคุมทิศทางของวุฒิสภา (สภาเซเนต) ได้ต่อไป.

อ้างอิง
-------

1. ↑  Cranley, Ellen (November 3, 2018). "Here are all the states where you can vote early in the midterm elections". *Business Insider*. สืบค้นเมื่อ 2018-11-07.
2. ↑  Gal, Shayanne (November 3, 2018). "The 2018 midterms will be the most expensive in history – here are the candidates who have raised and spent the most money since Trump's election". *Business Insider*. สืบค้นเมื่อ 2018-11-07.
3. ↑  Mark Landler (September 26, 2018). "Trump Accuses China of Interfering in Midterm Elections". *The New York Times*.
ระวังสับสนกับ พระราชวังลาเกิน
**ลาเกิน** (ดัตช์: *Laken*, ออกเสียง: [ˈlaːkə(n)] ( ฟังเสียง)) หรือ **ลาแกน** (ฝรั่งเศส: *Laeken*, ออกเสียง: [laˈkɛn]) เป็นบริเวณเขตที่อยู่อาศัยบริเวณชานเมืองทิศตะวันตกเฉียงเหนือของกรุงบรัสเซลส์ในประเทศเบลเยียม ลาเกินนั้นอยู่ในเขตปกครองของเทศบาลเมืองบรัสเซลส์ (Municipality of the City of Brussels) โดยใช้รหัสไปรษณีย์ว่า *B-1020* ก่อนหน้า ค.ศ. 1921 ลาเกินนั้นอยู่ในเขตต่างพื้นที่ปกครองของเทศบาล

สิ่งก่อสร้างสำคัญ
-----------------

อนุสาวรีย์แห่งพระราชวงศ์บริเวณด้านหน้าของพระราชวัง
พระราชวังลาเกิน
### พระราชวัง

พระราชวังลาเกิน ที่ประทับส่วนพระองค์ของราชวงศ์เบลเยียม สร้างขึ้นในระหว่าง ค.ศ. 1782–1784 โดยชาร์ล เดอ วายี ต่อมาถูกทำลายลงบางส่วนโดยอัคคีภัยใน ค.ศ.​ 1890 และบูรณะต่อเติมโดยอาลฟงส์ บาลัต ตัวอาคารในปัจจุบันนั้นมาจากการออกแบบโดยสถาปนิกชาวฝรั่งเศส ชาร์ล ฌีโร ใน ค.ศ.​ 1902 พระราชวังแห่งนี้เป็นที่ประทับของพระราชวงศ์เบลเยียมตั้งแต่การเสด็จเถลิงถวัลยราชสมบัติโดยพระเจ้าเลออปอลที่ 1 ใน ค.ศ.​ 1831 

สมเด็จพระราชาธิบดีอัลแบร์ที่ 2 และสมเด็จพระราชินีประทับอยู่ในพระราชวังแบลเวอแดร์ ซึ่งเป็นพระที่นั่งองค์หนึ่งที่อยู่ในบริเวณเดียวกัน ในขณะที่สมเด็จพระราชาธิบดีฟีลิป พระมหากษัตริย์พระองค์ปัจจุบันและสมเด็จพระราชินีประทับอยู่ในพระที่นั่งองค์หลัก

### เรือนกระจกหลวง

เรือนกระจกหลวงแห่งลาเกิน ออกแบบโดยสถาปนิกบาลัต (ค.ศ. 1874–1890)
ในบริเวณพระราชฐานนั้นยังเป็นที่ตั้งของ **เรือนกระจกหลวงแห่งลาเกิน** ซึ่งเป็นสิ่งก่อสร้างรูปทรงโดมขนาดใหญ่โครงทำด้วยโลหะมุงกระจก ซึ่งเปิดให้เข้าชมได้เพียงไม่กี่วันในแต่ละปีเท่านั้น เรือนกระจกหลวงแห่งนี้ออกแบบโดยอาลฟงส์ บาลัต และวิกตอร์ ออร์ตา

### โบสถ์แม่พระแห่งลาเกิน

บริเวณทิศใต้ของพระราชวังเป็นที่ตั้งของ **โบสถ์แม่พระแห่งลาเกิน** ในแบบสถาปัตยกรรมแบบนีโอ-กอทิก ซึ่งแรกนั้นสร้างไว้เป็นมอโซเลียมสำหรับสมเด็จพระราชินีหลุยส์-มารี ในพระเจ้าเลออปอลที่ 1

สถาปนิกผู้ออกแบบคือ โฌแซ็ฟ ปูลาร์ต ผู้ออกแบบอาคารศาลยุติธรรมของบรัสเซลส์ ภายในบริเวณโบสถ์เป็นที่ตั้งของสุสานหลวงสำหรับพระราชวงศ์เบลเยียม

พิกัดภูมิศาสตร์: 50°52′N 4°21′E﻿ / ﻿50.867°N 4.350°E﻿ / 50.867; 4.350

อ้างอิง
-------

1. ↑  "Opulent homes of Europe's royal families". Daily Telegraph. คลังข้อมูลเก่าเก็บจากแหล่งเดิมเมื่อ 2013-01-25. สืบค้นเมื่อ 2013-08-05.
Computer simulation การจำลองด้วยคอมพิวเตอร์เป็นหนึ่งในวิธีการหลักในการประมวลผลข้ามระบบ 
**การคอมพิวเตอร์** (อังกฤษ: computing) คือกิจกรรมใดๆ ที่มีความต้องการ, ได้รับประโยชน์จาก หรือสร้างเครื่องจักรทางการคอมพิวเตอร์  รวมไปถึงการศึกษาและการทดลองกระบวนการขั้นตอนวิธี และการพัฒนาทั้ง ฮาร์ดแวร์ และ ซอฟต์แวร์ คอมพิวเตอร์มีแง่มุมทางวิทยาศาสตร์ วิศวกรรมศาสตร์ คณิตศาสตร์ เทคโนโลยี และสังคม สาขาวิชาทางการคอมพิวเตอร์ที่สำคัญ ได้แก่ วิศวกรรมคอมพิวเตอร์ วิทยาการคอมพิวเตอร์ ความมั่นคงคอมพิวเตอร์ วิทยาการข้อมูล เทคโนโลยีสารสนเทศ ศิลปะดิจิทัล และ วิศวกรรมซอฟต์แวร์ 

ในสมัยก่อน คำว่า computing ในภาษาอังกฤษ ถูกใช้เพื่อกล่าวถึงการกระทำที่ทำโดยเครื่องคอมพิวเตอร์เชิงกล และก่อนหน้านั้น ใช้คำนี้กับมนุษย์ที่ทำหน้าที่เป็นคนคำนวณ (อังกฤษ: human computers) 

Early vacuum tube Turing complete computer ENIAC เป็นคอมพิวเตอร์ดิจิทัลอิเล็กทรอนิกส์อเนกประสงค์ที่สามารถตั้งโปรแกรมได้เครื่องแรก

อ้างอิง
-------

1. 1 2  "Computing Classification System". *Digital Library*. Association for Computing Machinery.
2. ↑  "Computing Careers & Disciplines: A Quick Guide for Prospective Students and Career Advisors (2nd edition, ©2020)". *CERIC* (ภาษาอังกฤษแบบอเมริกัน). January 17, 2020. สืบค้นเมื่อ 2022-07-04.
3. ↑  "The History of Computing". *mason.gmu.edu*. สืบค้นเมื่อ 2019-04-12.
จอห์น ธูน
**จอห์น แรนดอล์ฟ ธูน** (อังกฤษ:John Randolph Thune) หรือ **จอห์น ธูน** เกิดเมื่อวันที่ 7 มกราคม ค.ศ.1961 เป็นนักการเมืองชาวอเมริกันและเป็นสมาชิกพรรครีพับลิกัน ธูนทำงานด้านการเมืองและยังทำงานในองค์กรภาคพลเมืองนับตั้งแต่ที่เขาสำเร็จการศึกษาระดับปริญญาโทในหลักสูตร **MBA** (Master of Business Administration) ปัจจุบันดำรงตำแหน่งวุฒิสมาชิกจากรัฐเซาท์ดาโคตา โดยได้รับการเลือกตั้งครั้งแรกในการเลือกตั้งเมื่อปี 2004 โดยในครั้งนั้นเขาสามารถเอาชนะเจ้าของตำแหน่งคือ ทอม แดชลีย์ จากพรรคเดโมแครต ไปด้วยคะแนนร้อยละ 50.6% ต่อ 49.4% และได้รับการเลือกตั้งเรื่อยมาจนถึงปัจจุบัน

ก่อนหน้าที่เขาจะมาดำรงตำแหน่งวุฒิสมาชิก เขาเคยได้รับการเลือกตั้งให้เป็นสมาชิกสภาผู้แทนราษฎรจากรัฐเซาท์ดาโคตา โดยได้รับการเลือกตั้งครั้งแรกในปี 1996 และได้รับการเลือกตั้งครั้งสุดท้ายในปี 2000 รวมวาระที่ดำรงตำแหน่ง 3 สมัย ต่อมาในปี 2002 เขาได้ลงสมัครชิงตำแหน่งวุฒิสมาชิกรัฐเซาท์ดาโคตา ในนามพรรครีพับลิกัน โดยคู่แข่งคนสำคัญในครั้งนั้นคือ วุฒิสมาชิก ทิม จอห์นสัน เจ้าของตำแหน่งจากพรรคเดโมแครต แต่ไม่ได้รับการเลือกตั้ง โดยการเลือกตั้งในครั้งนั้นเขาแพ้จอห์นสันไปอย่างเฉียดฉิว ด้วยคะแนนร้อยละ 49.6% ต่อ 49.5% โดยจอห์นสันชนะไปด้วยคะแนน 167,481 คะแนน ส่วนธูนได้คะแนนนิยม 166,957 คะแนน โดยจอห์นสามารถเอาชนะธูน 524 คะแนน หลังจากนั้น 2 ปีให้หลัง เขาได้สมัครอีกครั้ง โดยมีคู่แข่งคนสำคัญคือ วุฒิสมาชิก ทอม แดชลีย์ จากพรรคเดโมแครต จนได้สามารถเอาชนะแดชลีย์ได้ในที่สุด ธูนเริ่มดำรงตำแหน่งวุฒิสมาชิกจากรัฐเซาท์ดาโคตาครั้งแรก เมื่อวันที่ 3 มกราคม ค.ศ.2005 โดยเขาได้รับตำแหน่งที่สำคัญอยู่มากมาย เช่น ในปี 2006 ดำรงตำแหน่งรองประธานวิปพรรครีพับลิกัน เดือนมิถุนายน ปี 2009 ดำรงตำแหน่งประธานคณะกรรมการนโยบายของพรรครีพับลิกัน ปี 2011 ดำรงตำแหน่งประธานการประชุมของพรรครีพับลิกัน

ด้านชีวิตครอบครัวธูนสมรสกับ คิมเบอร์ลี วีมส์ ในปี 1984 มีธิดา 2 คน และหลานอีก 4 คน
**เภลปุรี**, **เภฬปุรี** หรือ **เบลปูรี** (อักษรโรมัน: Bhelpuri หรือ Bhel Puri) เป็นขนมขบเคี้ยวที่มีที่มรจากประเทศอินเดีย จัดเป็นจาตประเภทหนึ่ง ทำมาจากข้าวพอง, ผัก และน้ำจิ้มมะขามเปรี้ยว เภลปุรีมีลักษณะรสสัมผัสกรอบ

บ่อยครั้งมักเรียกเภลปุรีว่าเป็น "ขนมริมหาด" ('beach snack') เนื่องมาด้วยอาหารจานนี้มีความสัมพันธ์อย่างมากกับชายหาดของนครมุมไบ เช่น หาดจาวปตี หรือ จูฮู มีทฤษฎีหนึ่งเสนอว่าที่มาของเภลปุรีมาจากภัตตาคาร วิถัล (Vithal) ตั้งอยู่ในละแวกของสถานีปลายทางวิกตอเรียในมุมไบ ส่วนอีกทฤษฎีหนึ่งเชื่อว่ามีที่มาจากชุมชนชาวคุชราตในมุมไบ ซึ่งสร้างสรรค์อาหาาจานนี้ขึ้นมาด้วยการเพิ่มรสชาติให้กับจาตที่มีรสธรรมดาของอินเดียเหนือ ก่อนที่จะแพร่กระจายจากชุมชนชาวคุชราตไปทั่วประเทศจนเกิดรูปแบบพื้นถิ่นขึ้นมากมาย

เภลปุรีตำรับมุมไบแพร่หลายไปทั่วประเทศอินเดีย ตลอดจนมีการปรับรสให้เข้ากับท้องถิ่น เภลแห้งทำมาจากภทัง (bhadang) ซึ่งเป็นนัมกีนรสเผ็ดของมหาราษฏระ โรยหน้าด้วยหอมใหญ่ ผักชี และน้ำมะนาว ส่วนในตำรับอาหารเบงกอลมีรูปแบบที่เรียกว่า *ฌาฬมุรี* (แปลว่า "ข้าวพองเผ็ด") รูปแบบท้องถิ่นในรัฐกรณาฏกะ เรียกว่า จูรูมูรี (*churumuri* หรือ *churmuri*)

เภลปุรีทำมาจากข้าวพองและเสวะ (ซึ่งคิอขนมขบเคี้ยวทอด รูปลักษณะเหมือนเส้นบะหมี่เส้นเล็ก ทำมาจากแป้งเบซาน) ผสมกับมันฝรั่ง หอมใหญ่ จาตมสาลา และ ชัตนี ตลอดจนขนมทอดอื่น ๆ เภลปุรีให้รสที่สมดุลระหว่างรสหวาน เค็ม เปรี้ยว และเผ็ด รวมถึงมีรสสัมผัสหลากหลายโดยเฉพาะรสสัมผัสกรอบ ส่วนผสมอื่น ๆ ที่พบได้ทั่วไป เช่น มะเขือเทศ และพริก ส่วนในอินเดียเหรือยังนิยมใส่มันฝรั่งต้มหั่นเต๋า

อ้างอิง
-------

1. ↑  Price, Jane (2007). *Gourmet Vegetarian: The Vegetarian Recipes You Must Have*. Murdoch Books. p. 256. ISBN 978-1-921259-09-8.
2. ↑  Gupta, Niru. "Bhel Puri". The Bhel Junction. สืบค้นเมื่อ 2 September 2015.
3. ↑  Doshi, Malvi Doshi with Neil; Quayle, Bella Doshi; foreword by Michele Anna Jordan; illustrations by Sonya (2002). *Cooking along the Ganges: the vegetarian heritage of India*. New York: Writer's Showcase. ISBN 0-595-24422-X.
4. ↑  Vir Sanghvi (2004). *Rude Food: The Collected Food Writings of Vir Sanghvi*. Penguin Books India. pp. 100–102. ISBN 978-0-14-303139-0.
5. ↑  "Buy Bhadang bhel, Order Bhadang bhel Online in India at Hariom Sweets Shop". *www.hariomsweets.in*. คลังข้อมูลเก่าเก็บจากแหล่งเดิมเมื่อ 5 August 2020. สืบค้นเมื่อ 2020-08-12.
6. ↑  "Jhal Muri Recipe: How to Make Jhal Muri Recipe | Homemade Jhal Muri Recipe". *recipes.timesofindia.com* (ภาษาอังกฤษ). สืบค้นเมื่อ 2020-08-12.
7. ↑  "What is churumuri". *Churumuri*. สืบค้นเมื่อ 18 December 2013.
8. ↑  Bhel puri
9. ↑  Harpham, [editor Zoë (2004). *The essential rice cookbook*. Sydney (N.S.W.): Murdoch Books. ISBN 1-74045-540-1. `{{cite book}}`: `|first=` มีชื่อเรียกทั่วไป (help)
**พระแม่นางผลทิพย์สุวรรณ** นามเดิม **เขียว** เป็นบาทบริจาริกาตำแหน่งพระแม่นางชั้นเอกฝ่ายซ้ายในสมเด็จพระหริรักษ์รามมหาอิศราธิบดี หรือนักองค์ด้วง โดยได้รับการแต่งตั้งเมื่อ พ.ศ. 2391 และเป็นพระชนนีของพระองค์เจ้าจอจแรด ครั้นใน พ.ศ. 2399 สมเด็จพระหริรักษ์รามมหาอิศราธิบดีจัดพระราชพิธีเกศากันต์แก่พระองค์เจ้าจอจแรด จึงพระราชทานพระนามใหม่ว่า ศิริวงษ์

ทว่าหลังสมเด็จพระหริรักษ์รามมหาอิศราธิบดีเสด็จสวรรคต พระบาทสมเด็จพระนโรดม บรมรามเทวาวตาร หรือนักองค์ราชาวดี ไม่พอพระทัยพฤติกรรมของพระองค์เจ้าวัตถาและพระองค์เจ้าศิริวงษ์นัก เพราะเห็นว่ามีพฤติการณ์เป็นกบฏ มีพระราชประสงค์จะให้อนุชาต่างพระชนนีทั้งสองพระองค์นี้เสด็จกลับกรุงเทพมหานครเสีย

กระทั่งใน พ.ศ. 2404 พระบาทสมเด็จพระนโรดมทรงให้ไพร่พลใช้อาวุธปืนยิงพระตำหนักของพระองค์เจ้าวัตถาและพระองค์เจ้าศิริวงษ์ทำนองว่าปลุกให้ตื่น จะได้กลับไปกรุงเทพมหานครเร็ว ๆ แต่ไพร่พลของพระองค์เจ้าวัตถาถืออาวุธออกมาตอบโต้บ้าง พระองค์เจ้าวัตถาเห็นว่าสู้ไม่ไหว จึงทรงพายายแก้ว (พระอัยยิกา) แม่นางคำ (พระมารดา) และแม่นางดอกบัว (หม่อมในพระองค์) พร้อมบ่าวไพร่ ขี่ม้าหนีไปกรุงเทพมหานคร ต่อมาพระบาทสมเด็จพระนโรดมตรัสให้ออกญาเสนาธิบดี (เล็ก) กับออกญาราชเดชะ (เอก) ยกไพร่พลไล่ตามจนสุดเขตแดน แล้วให้จับพระแม่นางผลทิพย์สุวรรณ พระชนนีของพระองค์เจ้าศิริวงษ์ จำขังในพระราชวัง

อ้างอิง
-------

เชิงอรรถ

1. ↑  *ราชพงษาวดารกรุงกัมพูชา*, หน้า 268
2. ↑  *ราชพงษาวดารกรุงกัมพูชา*, หน้า 283
3. ↑  *ราชพงษาวดารกรุงกัมพูชา*, หน้า 291
4. ↑  *ราชพงษาวดารกรุงกัมพูชา*, หน้า 304-305

บรรณานุกรม
* เรืองเดชอนันต์ (ทองดี ธนรัชต์), พันตรี หลวง. *ราชพงษาวดารกรุงกัมพูชา*. กรุงเทพฯ : ไทยควอลิตี้บุ๊คส์ (2006), 2563. 336 หน้า. ISBN 978-616-514-668-5
อนิเมะ*ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์*กำกับโดยฮิเดโตะ โคโมริเขียนบทโดยเค็นจิโร ฮะตะดนตรีโดยวาตารุ มาเงะอุจิสตูดิโอญี่ปุ่น Manglobeฉายญี่ปุ่น 27 สิงหาคม ค.ศ. 2011 (2011-08-27)  
ไทย 18 พฤศจิกายน ค.ศ. 2012 (2012-11-18)
**ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์** (ญี่ปุ่น: 劇場版 ハヤテのごとく! HEAVEN IS A PLACE ON EARTH; โรมาจิ: *Gekijouban Hayate no Gotoku! Hebun izu a Pureisu on Āsu*) (อังกฤษ: Hayate the Combat Butler! Heaven Is a Place on Earth) เป็นภาพยนตร์การ์ตูนญี่ปุ่นที่สร้างจากผลงานมังงะและอนิเมะของเค็นจิโร ฮะตะ

เนื้อเรื่องย่อ
--------------

นางิ ฮายาเตะ มาเรีย คายุระ ฮินะกิคุ อายุมุ จิฮารุ และ 3 สาวกรรมการนักเรียน เดินทางมาพักผ่อนในฤดูร้อนที่ต่างจังหวัดตามคำเชิญชวนของอายุมุ ถึงตอนแรกคุณหนูจะยอมมาด้วยดี แต่เมื่อมาถึง ก็เริ่มออกอาการงอแงเพราะไม่มีทั้งโทรทัศน์และเกมใดๆทั้งสิ้น ขณะที่ฮายาเตะเชิญชวนให้คุณหนูนางิลองมาชมทัศนียภาพของดอกทานตะวัน ก็ได้พบกับสาวน้อยผมสีเงินในชุดมิโกะสีขาวมาบอกกล่าวอะไรบางอย่าง แล้วหายตัวไปแบบทันทีทันใด ฮายาเตะจึงนึกเอะใจอะไรบางอย่างขึ้นมา คืนนั้น หลังหมดกิจกรรมเล่าเรื่องผีแล้วเข้านอน คุณหนูนางิเกิดอาการอยากเข้าห้องน้ำ แต่เพราะความกลัว จึงได้ร้องเรียกฮายาเตะออกมา ฮายาเตะได้ยินเข้าก็ชักชวนคุณหนูออกมาดูดาวซึ่งตามปกติจะหาดูไม่ได้ในเมือง ทันใดนั้นเอง สาวน้อยผมสีเงินก็ปรากฏตัวอีกครั้ง พร้อมกับนำพาฮายาเตะไปยังสถานที่แห่งหนึ่ง ซึ่งอยู่ในความทรงจำของฮายาเตะ...

ตัวละคร
-------

บทความหลัก: ตัวละครในฮายาเตะ พ่อบ้านประจัญบาน
อายาซากิ ฮายาเตะ
(ญี่ปุ่น: 綾崎 ハヤテ; โรมาจิ: *Ayasaki Hayate*)
ให้เสียงโดย : เรียวโกะ ชิราอิชิ
ซันเซนอิง นางิ
(ญี่ปุ่น: 三千院 ナギ; โรมาจิ: *Sanzen'in Nagi*)
ให้เสียงโดย : ริเอะ คุกิมิยะ
มาเรีย
(ญี่ปุ่น: マリア; โรมาจิ: *Maria*)
ให้เสียงโดย : ริเอะ ทานากะ
คัตสึระ ฮินะกิคุ
(ญี่ปุ่น: 桂 ヒナギク; โรมาจิ: *Katsura Hinagiku*)
ให้เสียงโดย : ชิซึกะ อิโต้
นิชิซาว่า อายุมุ
(ญี่ปุ่น: 西沢 歩; โรมาจิ: *Nishizawa Ayumu*)
ให้เสียงโดย : มิคาโกะ ทาคาฮาชิ
ฮารุคาเซะ จิฮารุ
(ญี่ปุ่น: 春風 千桜; โรมาจิ: *Harukaze Chiharu*)
ให้เสียงโดย : อายุมิ ฟูจิมูระ
ซุยเรนจิ รุกะ
(ญี่ปุ่น: 水蓮寺 ルカ; โรมาจิ: *Suirenji Ruka*)
ให้เสียงโดย : ฮารุกะ ยามาซากิ
สึรุกิโนะ คายุระ
(ญี่ปุ่น: 剣野 カユラ; โรมาจิ: *Tsurugino Kayura*)
ให้เสียงโดย : โยโกะ ฮิคาสะ
สุซุเนะ
(ญี่ปุ่น: 鈴音; โรมาจิ: *Suzune*)
ให้เสียงโดย : เอนโด อายะ

เพลงประกอบภาพยนตร์
------------------

* **Heaven is a Place on Earth** อัลบั้มเพลงธีมประกอบของภาพยนตร์ ขับร้องโดย fripSide
* **Bokura, kake yuku sora e** อัลบั้มเพลงเปิด ขับร้องโดย ฮารุกะ ยามาซากิ
* **Invisible Message** อัลบั้มเพลงประกอบ ขับร้องโดย ELISA

แหล่งข้อมูลอื่น
---------------

* เว็ปไซด์หลักของภาพยนตร์ เก็บถาวร 2013-01-29 ที่ เวย์แบ็กแมชชีน (ญี่ปุ่น)

ดูเพิ่ม
-------

* ฮายาเตะ พ่อบ้านประจัญบาน

อ้างอิง
-------

1. 1 2 3 4 5 6 7  "Hayate the Combat Butler! Heaven Is a Place on Earth movie cast info" (ภาษาญี่ปุ่น). NTT Resonant Inc. คลังข้อมูลเก่าเก็บจากแหล่งเดิมเมื่อ 2011-09-27. สืบค้นเมื่อ 2011-07-07.



| * ด
* ค
* ก
*ฮายาเตะ พ่อบ้านประจัญบาน* โดย เค็นจิโร ฮะตะ |
| --- |
| บทความ | ตัวละคร • รายชื่อบท • รายชื่อตอน • อัลบั้ม • อัลบั้มประจำตัวละคร • ภาพยนตร์ • ละครโทรทัศน์ (ตัวละคร) |
| นิตยสาร | โชเนนซันเดย์ (ญี่ปุ่น) • นีออซ (ไทย) |
| ทีมงานอะนิเมะ | SynergySP • J.C.Staff • Manglobe |
| ครอสโอเวอร์ | สามพลังป่วนพิทักษ์โลก |
| ข้อมูลเพิ่มเติม | วิกิคำคม |